
ΘΟΔΩΡΟΣ ΔΗΜΗΤΡΑΚΟΠΟΥΛΟΣ 


ΜΙΛΙΝΙ ΑΠ 


[έμμετρο παραμύθι ενηλίκων) 


Μπάτλερ χωρίς κύριο, τώρα τιθα κάνει; 
Αγγελία έβαλε, κανένας δεν τον πήρε, 
απ’ το σωματείο περνά, τίποτα όµως κι εκεί 
και τι άλλη δουλειά να κάνει, 
αφού μπάτλερ έχει μάθει. 
Το πρωί όταν ξυπνάει, ψάχνει, κάτι για να κάνει, 


τα παπούτσια έχει γλείψει,το κοστούμι του 
αστράφτει, 


πήγε σ’ ἑνα καφενείο, δεν του άρεσε καθόλου, 
πήγε µια βόλτα στο πάρκο, µα βαρέθηκε κι εκεί, 
κι όλο τον κύριο θυμάται, τον βαρόνο Πικαιφί, 


«μα να πάει από σταφύλι, τιπαράξενη η ζωή» 


ΜΠΑΤΛΕΡ ΑΔΕΣΠΟΤΟΣ 


Ἐάφνου όµως µια ελπίδα, µια μικρούλα αγγελία, 
κύριος ζητούσε μπάτλερ, πέταξε απ’ την χαρά, 
το κοστούμι ετοιμάζει, φτιάχνει βιογραφικό, 
φτάνει έξω από το σπίτι, πλούσιο, αρχοντικό, 
όµως µέσα όταν µπήκε, τονε βρήκε το κακό, 
έπιπλα το΄να πάνω στο άλλο, πλάι σ’ αρχαίο αμφορέα 
τραπεζάκι ροκοκό, κι όχι αυτό το πιο κακό, 
και ο κύριος ζωέμπορος, πάµπλουτος και Τεξανός, 
απ’ τον σβέρκο τον αρπάζει και του τρίβειτα μαλλιά, 


«ΠΡΟΣΛΑΜΒΑΝΕΣΑΙ του λέει και ουίσκιτον κερνά. 


Κάλλιο άνεργος να ήταν, παρά τούτο το κακό, 
τον ξυπνάει µες στη νύχτα και ζητάει παγωτό, 
αυτό δεν είναι δουλειά µπάτλερ, 
δίνει τόπο στην οργή, 

2 μπάλες καϊμάκι µεσιρόπι βύσσινο, 
το πρωί του ετοιµάζειτο κοστούμι που ταιριάζει, 
μα αυτόςτου κεφαλιούτου, 
ό,τιτου ρθει πάει, φοράει, 


λεμονί πουκάμισο µε κόκκινη γραβάτα (1) 

κοστούμι µπιζελί µε παπούτσια θαλασσιά 
και χειρότερο απ’ όλα, πως τη γνώµη του ζητά 
και καθήκον ενός μπάτλερ τον κύριο να ευχαριστεί 


«ΟΠΩΣ ΠΑΝΤΑ ΑΨΟΓΟΣ»)λέει, µατο λέει μηχανικά. 


Κι όλη µέρα φασαρία, το σπίτι δεν ηρεμεί, 
φίλοι έρχονται του κυρίου κι είναι όλοι Τεξανοί, 
φωνακλάδες και φαγάδες, κάνουνε τους φιλικούς, 
όµως αν ό,τι ζητήσουν δεν το έχουν στο λεπτό, 
τότενα που σκοτεινιάζουν, το χαμόγελο ψυχρό, 
αυτό είναι που µισεί, ὀχιπου ΄ναι Τεξανοί, 
όχιπου τρώνε µετα χέρια και μιλάνε δυνατά, 


γι’ αυτό κάθεται στην άκρη και κοιτάζει σιωπηλά... 


Και δεν είναι µόνο αυτό, έχει ο κύριος 2 παιδιά, 
χοντρά, αντιπαθητικά καιγεµάτα µε σπυριά, 
όλη µέρα στο σαλόνι παίζουν ηλεκτρονικά, 
στο σχολείο δεν πηγαίνουν, 
τους τα στέλνουν τα χαρτιά, 


«ΦΕΡΕ ΜΟΥ ΜΙΑΚΟΚΑ ΚΟΛΑ» 


ΜΠΑΤΛΕΡ ΑΔΕΣΠΟΤΟΣ 


«ΕΝΑ ΤΟΣΤ ΖΑΜΠΟΝ ΤΥΡΙ 
µάταια τους εξηγεί, πως δεν είναι δουλειά του αυτή, 
δίνειτόπο στην οργή, τα λυπάται και αυτά, 
τα ΄χει δει µπρος στον καθρέφτη 
να κοιτάνετα σπυριά, 
και να πεις λεφτά δεν έχουν, για να πάνεσε γιατρό, 
ο μπαμπάς λείπει όλη µέρα, δεν τον βλέπουνε ποτέ, 


κι όσο ο καιρός περνά, μοιάζουν συµπαθητικά. 


Κιαν του μείνει λίγος χρόνος, στο δωμάτιο τη βγάζει, 
μουσική ακούει κλασσική, µα τον κύριο ενοχλεί, 
έβαλε ακουστικά, µα κακό για τη δουλειά, 
δεν ακούειπου τον φωνάζουν, 
πάλι ο κύριος ενοχλείται, 


λύση βρήκε πολύ απλή, δεν ακούει μουσική. 


Πήρε 12 κιλά, και να πεις, πως δεν δουλεύει, 
μα συνέχεια τσιµπά, δεν του κάνει πια η στολή, 
πήγε στα κρυφά στον ράφτη, να του την ανοίξει λίγο, 


τιντροπή ήταν αυτή, η μεζούρα στην κοιλιά 

«πού δουλεύετε, γκαρσόνι;» ρωτά τυπικά ο ράφτης 


«πάχυνες;» ρωτά ο κύριος «ΧΟΝΤΡΕ» λένετα παιδιά. 


5 μισθούς του χρωστάνε, ντρέπεται όµως νατο πει, 
δεν αρμόζει σ’ έναν µπάτλερ, γίναν 10 οι μισθοί, 
η µισή ντροπή δική του, του κυρίου η άλλη µισή, 


άγρια τον κοιτά ο κύριος, µα του βάζει τα λεφτά. 


Πήρε άλλα 6 κιλά, αχ αυτά τα αλµυρά, 
τακτικός πλέον στον ράφτη 
«γεια σας κύριε σερβιτόρε» 
άντενα του εξηγεί, η μεζούρα στην κοιλιά, 
κι όταν ανεβαίνει σκάλες, κόβεται η αναπνοή, 
Ψάχνει κάθετρεις και λίγο, να καθίσει, αφορμή 
και συνέχεια τσιµπάει, όλο κάτι µασουλάει, 
μα ο κύριος απ’ την άλλη να λεπταίνει διαρκώς, 
φιγουρίνι έχει γίνει, κάνει και γυμναστική 


και φιγούρα όλο κάνει και ο µπάτλερτινα πει. 


Για βιβλία πια οὐτελόγος, µες στο ράφι σκονισµένα, 


ΜΠΑΤΛΕΡ ΑΔΕΣΠΟΤΟΣ 


πού΄ναι οι καλές οι µέρες, όλο ΒΕΓΡΠΙΗΠ και Εα[ἰΠ!, 
τώρα µόνο ΕΑΣΤ ΑΝΡ ΕΟΒΙΟῦ», 
βιντεάκια στο ΥΟῦΤΙΡΕ 
και ο ύπνος τονε παίρνει µε ακουστικά στ’ αυτιά. 
Γύρισε καιη κυρία, έλειπε έναν χρόνο και, 
στην Ευρώπη, στην Ασία έφερε ένα φορτηγό, 
ρούχα, ψώνια ένα σωρό, το καπέλο της του δίνει, 
χαιρετάειτα παιδιά, ένα γεια αυτά της είπαν, 
µε τον κύριο δεν µιλάν, σε δωμάτια χωριστά, 
στο δωμάτιο όλη µέρα, ξαπλωμένη συνεχώς, 
«ΘΕΛΕΙ ΚΑΤΙ Η ΚΥΡΙΑ; όµως δεν του απαντά, 
φεύγει, λείπει όλη νύχτα, κι όταν το πρωί γυρνά, 
του ζητάει να χορέψουν, τινα κάνει και αυτός, 
την κρατάει όπως-όπως, βήματα δεν ξέρει καν, 
μα σελίγο αποκοιµιέται, στο κρεβάτι την πηγαίνει, 
κι είναι κι 100 κιλά, µα εκείνος πιο πολλά, 


στο κρεβάτι την αφήνει και φεύγει σιγά-σιγά. 


Κλέψαν έναν αναπτήρα ενός φίλου του κυρίου, 


ψΨάξανε όλα τα δωμάτια, ψάξανε καιτο δικότου, 

άνω κάτω τα συρτάρια, άδειασαν καιτα ντουλάπια, 
και οι µπράβοι που ως τότε ήταν τόσο φιλικοί, 
άγρια πλέον τον κοιτούσαν, είχαν γίνει τυπικοί, 
του ΄σπασαν κι ένα ρολόι, δώρο απ’ τον Πικαιφί, 
βρέθηκε κιο αναπτήρας κάτω απὀ έναν καναπέ, 
όλοι πάλι γελαστοί, επιστρέψαν στη γιορτή, 


«περασμένα ξεχασμένα» σαν συγνώμη χλιαρή. 


Και το βράδυ όταν κοιμάται, το ίδιο όνειρο διαρκώς, 
ένας κόσμος που όλο τρέχει και ακίνητος αυτός, 
βροχή πέφτει όλη την ώρα, µα αυτός μένει στεγνός, 
έρχεται ένα λιοντάρι, του χαϊδεύει την κοιλιά, 
μα όταν πάνε, να το πιάσουν βοηθά τους κυνηγούς, 
µέσα σε κλουβί το βάζουν κι αυτός τους κερνά ποτά. 
Η κυρία πήρε χάπια, δεν είναι η 11 φορά, 
της πήγε το βραδινό της, ένα τοστ ζαμπόν τυρί, 
και τη βρήκε στο κρεβάτι μ’ ανοιχτό το µπουκαλάκι, 
κάλεσε ασθενοφόρο,του΄πανενα πάει µαζί, 
µέσα στο ασθενοφόροη σειρήνα να χτυπά, 


να µην ξέρει, τι να κάνει, της χτενίζειτα μαλλιά, 


ΜΠΑΤΛΕΡ ΑΔΕΣΠΟΤΟΣ 


στο διάδρομο περιμένει, ψάχνει, τον κύριο να βρει, 
γραμματέας το σηκώνει καιτου λέει, δεν ευκαιρεί, 
γελαστός βγαίνει ο γιατρός «όλα πήγαν µια χαρά» 
στο γραφείο τον πηγαίνει, ουισκάκι τον κερνά, 
για τον κύριο τον περνά, παίρνει ύφος σοβαρό, 
και ζητά αναφορά µετονι και µετο σίγµα, 
του τα λέει ο γιατρός, ζητά 20 ουίσκι, 
τον ακούει και δεν µιλά, ξἕάφνου όρθιος σηκώνεται 
και ζητάει να τη δει «μόνο για 5 λεπτά» 


στο κρεβάτι όπως κοιμόταν, έμοιαζε σαν κοριτσάκι.... 


Τα γενέθλια του κυρίου, η µέρα η πιο µεγάλη, 
ένα µήνα πιο νωρίς άρχισαν οι ετοιμασίες 
και αυτός φροντίζει για όλα, 
ούτε τρώει, οὖτε κοιμάται, 

2000 καλεσμένοι κι όλοι μ’ αυτοκίνητα θα ΄ρθουν, 
µια γειτονιά γκρεµίσαν, για να γίνει εκεί το παρκινγκ, 
μα δεν ήταν αρκετή, και γκρεµίσανε και άλλη, 
όλο μονοκατοικίες, παλιές πολυκατοικίες, 


μα γι’ αυτούς που εκεί µέναν 

ήταν σπίτια τέλος πάντων, 
κάνανε διαμαρτυρία, γυναικόπαιδα να κλαίνε, 
κι αφού όλο εκείνον βλέπανε, 
για τον κύριο τον περνούσαν, 
κι όλο να ρίχνουν κατάρες, κι όλο αβγά νατου πετάνε, 
κι αντίνα τους εξηγήσει «υπηρέτης είμαι εγώ» 
ύφος έπαιρνε αυστηρό, οὖτε βλέμμα δεν τους έριχνε. 
3 κοντέινερ φαγητό, κρέας το πιο εκλεκτό, 
ψάρια και θαλασσινά ήρθαν απ’ τον Καναδά, 
εργαστήριο στο Μιλάνο έφτιαξε όλα τα γλυκά 
κι ένα άλλο στην Παλλήνη έφτιαξε όλο το τζατζίκι 
που ο κύριος λατρεύει να το τρώει µε ψωμί, 
και µια θάλασσα πατάτες, χρυσαφιές, τηγανητές, 
χύτρες όλο μαγιονέζα, µέσα τους για να βουτάν 
και καζάνια µε χωριάτικη, στοίβες τυροκαυτερή 


κι από δίπλα το χαβιάρι σε µπολάκια ασημένια. 


Τη διακόσμηση ανέλαβε ο διάσηµος Κλεάνθης, 
τιτον βρήκε και αυτόν, τον καηµένο καλλιτέχνη, 


αναγκάστηκε να βάλει φοίνικες πλάι σε χαλιά, 


ΜΠΑΤΛΕΡ ΑΔΕΣΠΟΤΟΣ 


κάτι ινδικά κεριά, ζωγραφιά ενός ψαρά 
(οπροπάππουςτου κυρίου) 
κάτι έπιπλα μπαμπού µε γλαστράκια από νησιά, 
µια θλιμμένη λεοπάρδαλη σε ολόχρυσο κελί, 
κρέμασε απ’ τον ουρανό πολυέλαιο ασημένιο, 


ήταν ένα μαύρο χάλι, µα ήταν εντυπωσιακό. 


Καταφθάσανε οι επισκέπτες, 
όλος ο γλόμπος ήταν εκεί, 
πρίγκιπες, µαχαραγιάδες, ηθοποιοί, τραγουδιστές, 
είχεκαι συμφωνική της Βιέννης....του Βερολίνου, 
πώς ορµήσαν στο φαί, άδειασαν όλοιοι μπουφέδες, 
και αφού ήταν πια χορτάτοι 
και προτού η τούρτα βγει, 
διώξαν τη συμφωνική και φωνάξανε κλαρίνα, 
Σαουδάραβας σεΐχης µε Εβραίο παραγωγό 
το ΄χαν ρίξει στο χορό, 
καρδινάλιος βλοσυρός προτεστάντες όλο κερνούσε, 


δυναμώσαν τα κλαρίνα, στο φουλ καιτα 
τουμπερλέκια, 

άρχισαν όλοι να χορεύουν, λες και είχαν τρελαθεί 
και τον κύριο τον σηκώσαν σ’ έναν θρόνο πλατινενιο, 
για να φτάσει να φυσήξειτο κερίτο χρυσαφένιο, 
σε µια τούρτα 3 µέτρα που ΄ταν γκρίζα και λευκή, 
όρμησαν µετά στην τούρτα, ως κιη λεοπάρδαλη 
τρόµαξεη καηµένη, λούφαξε µες στο κλουβί, 
και καθότανε ο μπάτλερ σε µια φωτεινή γωνιά, 
µες στη γενική χαρά ήταν µελαγχολικός, 
μα δεν ήταν μοναχός, σε απέναντιγωνιά 
ο μικρός γιός του κυρίου ψείριζετο παγωτό 
-που ο µικρός για παγωτό έδινε καιτην ψυχή του- 
κι είναι χρέος ενός μµπάτλερ να ΄χει μνήμη δυνατή, 
λεπτομέρειες να θυμάται που κιο κύριος ξεχνά, 
όπως ημερομηνίες γενεθλίων των παιδιών, 
και ένα περίεργο πράγμα, κι ο πατέρας και ο γιός 
ίδια µέρα είχαν γενέθλια, 
όµως το µεγάλο δέντρο κρύβει όλα τα μικρά, 
δεν θυμήθηκε κανείς τα γενέθλια τα µικρά, 


πάει ο μπάτλερ και γλυτώνει απὀ τον μπουφέ 
εκλεράκι, 


ΜΠΑΤΛΕΡ ΑΔΕΣΠΟΤΟΣ 


πάνωτου έβαλε κεράκι από διπλανό φανάρι 
και του πήγε, να το σβήσει, έλαμψετο προσωπάκι, 


βγάλανε και την λεοπάρδαλη και την κάνανε αλογάκι. 


Κι έχει ο κύριος αρχείο στα υπόγεια του σπιτιού, 
ως απάνω µε φακέλους και κανείς εκεί δεν μπαίνει, 
μοναχός του κατεβαίνει, µετις ὧρες εκεί μένει, 
κι όταν τελικά ανεβαίνει, πάντοτε κάτι κρατά, 
φάκελο, φωτογραφία, ἑνα έγγραφο παλιό 
από γραφομηχανή µε κάτι τόνους άγνωστους, 
μα ο κύριος µια µέρα να κλειδώσει ξέχασε 
τρύπωσε µέσα ο μπάτλερ, στο αρχείο τριγυρνά, 
2 δάχτυλα τη σκόνη, η ατμόσφαιρα βαριά, 


δεν του άρεσε καθόλου, βγήκε έξω στα γρήγορα. 


0 μεγάλος γιος µια µέρα το΄σκασε από το σπίτι, 
έφυγε για το σχολείο, µα δεν ήρθε το μεσημέρι, 
κι είχανε εκείνη τη µέρα σουφλεδάκι µε µπιζέλια, 
φαγητό του αγαπημένο, έτρωγε 5 κομμάτια, 


πάει, στον κύριο να το πει, µα έλειπε στην Αφρική, 

η κυρία οὐτελόγος, κουρασμένη ήταν πολύ, 
βγήκε μόνος, να τον ψάξει, καιτον βρήκε τελικά 
σε µια κεντρική πλατεία σε παγκάκι καθιστό, 
είχε φάει 2 σουβλάκια κι έτρωγε και παγωτό, 
τον τριγύριζαν τσακάλια και 2 μάγισσες κουτσές, 
ρίχνει κρέας στα τσακάλια, 
σκόρδα στις μάγισσες πετά, 
µετά πήγε και κάθισε στο παγκάκι πλάι στον μικρό, 
«θέλετε κι ἀλλο παγωτό;» «ούτε και αυτό δεν θέλω» 
και για να µην πάει χαμένο, το τελείωσε αυτός, 
µετά πήραν το ΜΕΤΡΟ, κατεβήκαν σε 3 στάσεις, 
έπειτα λεωφορείο, πήρανε και δεύτερο, 
καιτους άφησε αυτό 2 χλμ. απ᾿ το σπίτι, 
τινα κάναν, περπατήσαν, κι όταν φτάσανε τελικά, 
είχε αρχίσει να νυχτώνει, µες στα φώτα ήταν το σπίτι, 
μπάνιο έκανε ο μικρός και µετά πήγε για ύπνο, 
ζήτησε να του αφήσουν το φωτάκι ανοιχτό, 
και ο μπάτλερ απορούσε, αν δεν ήτανε αυτός, 
πόσος καιρός θα περνούσε, 


ϱ μικρός πού θα γυρνούσε, 


ΜΠΑΤΛΕΡ ΑΔΕΣΠΟΤΟΣ 


έφτασε κι ο κύριος, νευρικός, κακόκεφος, 


σκέφτηκενα του το πει, ακατάλληλη στιγµή. 


Μα ο κύριος κι αν είναι δυνατός και Τεξανός, 
άνθρωπος είναι κι αυτός, 
πότε-πότετις μαύρες του έχει, 
τότε άνθρωπο δεν βλέπει, στο δωμάτιο κλεισμένος, 
έρχονται οιγραµµατείς, ἐρχονταικιοι σύμβουλοι, 
μα δεν θέλει να τους δει, καιτο φως τον ενοχλεί, 
κελαϊδίσματα πουλιών εφιάλτης πια γι αυτόν 
διώξανε όλα τα σκυλιά, καμιά η διαφορά, 
τιτραγουδιστές καλούνε, κωμικούς, κλόουν, όὀ,τιθες, 
τίποτα όµως δεν του κάνουν, η μαυρίλα δυνατή, 
μα µετά 1 εβδομάδα η μαυρίλα υποχωρεί, 
τότεη ὀρεξή του ανοίγει, όλο τρώειπιο πολύ, 
τηλεόραση ξαναβλέπει, κι όπου βρει καταστροφή, 
κάθεται καιτη χαζεύει,που και που χαμογελά, 
κι ένα πρωί ξαφνικά, όλα όπως και παλιά, 


φόρεσε πάλιτο καπέλο κι έφυγε για τη δουλειά.... 

Κατά της ζωής του κυρίου έγινε απόπειρα, 
αγοράκι 7 ετών του ΄βγαλε γλώσσα στο δρόµο, 
συνελήφθη ο μικρός, ανακρίθηκε σκληρά, 
μα δεν βγήκε τίποτα, είχε δράσει μοναχός, 
μα πριν µάθουν την αλήθεια, έπρεπενα φυλαχτούν, 
οχυρώθηκαν στο σπίτι και δεν βγαίνανε από εκεί, 
για τον κύριο ουδέν πρόβλημα, όλα όπως και παλιά, 
στο γραφείο όλη µέρα, το τηλέφωνο αγκαλιά, 
υπολογιστές κοιτάζει και στατιστικά εξετάζει, 
τρώει κάτι στα βιαστικά, 2-3 ὦρες κοιμάται µόνο, 
άραγεποια η διαφορά από έναν φουκαρά; 
μα αν εκείνου του αρέσει, 
του μπάτλερτου περισσεύει, 
μα η κυρία και τα παιδιά δεν περνάνε τόσο καλά, 
µαραθήκανε απ’ την θλίψη, όλη µέρα ξαπλωτοί, 
ένα απόγευμα ο μικρός βγήκε λίγο στη βεράντα, 
καιτον άρπαξε φρουρός, λες και ήτανε σακί, 
τινα κάνει και ο μπάτλερ, ἐχειιδέα φαεινή, 
βρίσκει όλους τους τους φίλους, 


εδεν ήταν και πολλοί, 


ΜΠΑΤΛΕΡ ΑΔΕΣΠΟΤΟΣ 


σ’ αίθουσα τους λέει να πάνε, κάµερες έβαλε παντού, 
τηλεόραση ανοίγει, κι ήτανε όλοι εκεί, 
τιχαρά οι μικροί που πήραν, κάνανε ένα τηλεπάρτι, 
οὐτεπροετοιμασίες, ούτε στα χαλιά λεκέδες, 
έπειτα από λίγες µέρες έληξεη πολιορκία, 

-δεν υπήρχε συνωµοσία- βόλτα βγήκανε οι μικροί, 


μα γυρίσανε νωρίς, µια συνήθεια είναι όλα...... 


Στοίχηµα έβαλε ο κύριος μ’ έναν άλλο Τεξανό, 
θα περάσει µια βδομάδα, σαν να είναι άστεγος, 
µε χαρτόκουτα, κουρέλια και όλα τα σχετικά, 
βρήκε µια καλή γωνιά, που ο αέρας δεν χτυπούσε, 
μπήκε και ένας κριτής, διαρκώς να τον ελέγχει, 
μα το βράδυ όταν πέφτει και κουράζεται ο κριτής, 
πάει πονηρά ο µπάτλερ, τον κὐριό του για να βρει, 
στο χαρτόκουτο τρυπώνει και του αφήνει φαγητό, 
τις αναφορές του πάει, πὠς πηγαίνουν οι δουλειές, 
σημειώματα του δίνει, ξαναφεύγει πονηρά, 
πέρασε τελικά η βδομάδα, καιο κύριος γυρνά, 


λίγο αδυνατισµένος, κατά τ’ άλλα µια χαρά, 

κάποιες µέρες όµως δεν τρώει, 
δεν αγγίζει ούτε µπουκιά, 


και στο πάτωμα κοιμάται όλο καιπιο συχνά. 


Κι όλοι οι φίλοιτου κυρίου ζήλεψαν 
και μπάτλερ πήραν, 
µερικοί πήραν και 2, ένας πήρε 8, 
μα αυτός δεν τους µιλά, όλοι αντιπαθητικοί, 
κι ένα βράδυ που ΄χε έρθει ένας άλλος Τεξανός, 
µε τον Ιταλό του μπάτλερ, έναν λέλεκα, στεγνό, 
όπως κάνανε κουβέντα οι 2 κὐριοιχαλαρά, 
βάλαν στοίχηµα, ποιος είχε τον μπάτλερ τον πιο καλό, 
κάνανε δοκιμασίες, ποιος σερβίρει πιο καλά, 
ποιος είναι ο πιο κομψός, οπιο διακριτικός, 
μα σε όλα ισοπαλία, φτάσανε σ’ αδιέξοδο. 
Τότε πρότεινε ο κύριος, για να βγει ο νικητής, 
να παλέψουνε οι μπάτλερ, χαρά ο άλλος Τεξανός, 
βγάλαν τότε τα σακάκια, µείναν µετα φανελάκια, 
και αρχίσαν να παλεύουν, όµως ήταν χλιαροί, 


Ίπ φορά στη ζωή τους µπλέκαν σε καβγά κι οι δυό, 


ΜΠΑΤΛΕΡ ΑΔΕΣΠΟΤΟΣ 


νευριάζουνε οι κύριοι, ανυπόµονα κοιτάν, 
ξαφνικά ο Ιταλός του τραβά µια δαγκωνιά, 
νευριάζει και αυτός, του τραβάει µια µπουνιά 
στη µμυτάρα του επάνω και τον άφησε ξερό, 
δώρο του΄κανε ο κύριος ένα ΕΟΙΙΕΧ ασημί 
και τον Ιταλό τον πήραν 2 µπράβοι σηκωτό, 
αίμα έτρεχεποτάµι απ’ τη μύτη τη γαμψή, 


από τότε κάθε βράδυ δεν µπορεί να κοιμηθεί... 


Στο γραφείο του κυρίου έχει ένα μηχάνημα, 
ένα κράνος σουρωτήρι µε καλώδια χρωματιστά, 
και συνδέονται µε οθόνη 100 και βάλε ιντσών, 
και το κράνος όταν βάζει, η οθόνη ευθύς ανάβει, 
στην αρχή πορτοκαλιά, µετά κίτρινη, κροκιά, 
με λίγες κόκκινες γραμμές, όµως εἰίναιταιριαστές, 
µετά γίνεται πιο μαύρη µεγραμμούλες πράσινες, 
άλλοτε πολύχρωμη, ένα σκέτο καρναβάλι, 
όµως γρήγορα το βγάζει,το κεφάλι του τον πιάνει, 
το µηχάνηµα αυτό, προβολέας του μυαλού, 


κι ένα βράδυ που λείπανε όλοι, 

πάει και φορά το κράνος, 
μα η οθόνη αργεί ν’ ανάψει κι όταν άναψε τελικά, 
έδειχνε µόνο γαλάζιο, µα κι αυτό κάπως αχνό, 
εγχειρίδιο υπάρχει, που, τι είδες, σου εξηγεί, 


μα βαρέθηκε να ψάξει, είχε και δουλειές να κάνει.... 


Μετά από τόσα χρόνια πήρε 11 φορά ρεπό, 
άδειο το λεωφορείο που τον πήγε ως το κέντρο, 
δεν μπορούσε να χαρεί όµως τη διαδρομή, 
όλο κοίταζε στην τσέπη, το εισιτήριο αν έχει, 
πήγε, πήρε ένα πουκάμισο που ΄θελε απὀ καιρό, 
πήρε και ένα βιβλίο, που ΄χαν πει, πως ειν’ καλό, 
έφαγε και κολατσιό, ζαμπονοτυρόπιτα, 
ήπιε και έναν χυμό, έπειτα και 25, 
λέκιασε το παντελόνι των πορτοκαλιών το αίµα, 
κιήταν 11 ακόµα, παρά 2γιατην ακρίβεια, 
πήγε, έβγαλε εισιτήριο, να ΄χειτης επιστροφής, 
χάζεψε έναν παπατζή, µα φοβήθηκε να παίξει, 
είδε μπάντα Εσκιμώων που ΄χανε κάτι σουραύλια, 


µε τολιώσιµο των πόλων, 


ΜΠΑΤΛΕΡ ΑΔΕΣΠΟΤΟΣ 


γέμισε απ’ αυτούς ο κόσμος, 
κάθισε, καφέ να πιεί, στο Χρυσό το Γίγαντα, 
απ’ τον κύριο το΄χε ακούσει, εκεί πήγαινε κι αυτός, 
και παρήγγειλε µπρεκάτο, όπως και ο κύριος, 
μα έλα που ο Χρυσός ο Γίγας δεν ήτανε τόσο χρυσός, 
η εξυπηρέτηση μέτρια, σερβιτόροι βλοσυροί, 
ένας είχε σκουλαρίκι, άλλος ήτανε γουλί, 
κιοι θαμώνες µια απ’ τα ίδια, 
κάτι ράπερς µε μπουφάν, 
κάτι άλλοι σαν ζωέμποροι, άλουστοι, αξύριστοι, 
και φωνάζαν, κακαρίζαν, ζήτησελογαριασμό, 
έκανε ένας µπρεκάτο, όσο 2 κιλά κιµάς, 
χάζεψετις εφημερίδες και τα περιοδικά, 
στο εξώφυλλο ενός πόζαρε ο κύριος, 
δίπλα του 2 παιδιά, µα ποια ήτανε αυτά; 
πήγε, να δει πιο κοντά, οι μικροί οι κύριοι, 
μα δεν ήτανε αυτοί, τα σπυράκια είχαν σβηστεί, 
πιο λεπτοί 10 κιλά και οι μύτες αλλαγμένες, 
πρόσωπα συµµετρικά, σαν αγάλματα αρχαία, 


και το βλέμμα αλλαγμένο, ήταν σαν αρπακτικά, 

µέσα είχε φωτογραφίες που τους έδειχνε µαζί, 
στο γραφείο καθισµένους να μιλάνε για δουλειές 
ή να παίζουνε σκουός και να βλέπουνε ταινίες, 
πότε γίνανε όλα αυτά και αυτός δεν τα ΄χε δει; 
πήρε ένα περιοδικό, µα το πέταξε µετά, 
έπιασε πια μεσημέρι, του γουργούρισε τη κοιλιά 
σκέφτηκενα πάει στην ΚΟΛΧΙΔΑ, 
που πήγαινε κι ο κύριος, 
µπήκε όµως τελικά σ’ ένα ωραίο ταβερνάκι, 
έφαγε κοκκινιστό µε ωραίο κριθαράκι, 
ήπιε και λίγο κρασάκι, ἆθλιο µα τόσο γλυκό, 
πήρε το λεωφορείο, άρχισε να τραγουδά 
στην αρχή πιο σιγανά, έπειτα πιο δυνατά, 
άρχισε κι ο οδηγός, µόνοι τους ήταν εξάλλου, 
κι όταν γύρισε στο σπίτι, έπεσε, να κοιμηθεί, 


και τον πήρε ευθύς ο ύπνος, λες και ήτανε παιδί. 


Προκηρύχτηκε απεργία στα εργοστάσιατου κυρίου, 
πρώὠτα στη χαλυβουργία, µετά στα εριουργία 


(εκεί που φτιάχνουν τα πουλόβερ) 


ΜΠΑΤΛΕΡ ΑΔΕΣΠΟΤΟΣ 


ακολούθησε δειλά η αυτοκινητοβιομηχανία, 
τα εργοστάσια επίπλων, τα εργοστάσια τροφίμων, 
κι άλλες χίλιες επιχειρήσεις, µα καμία ανησυχία, 
όλο γέλια ήταν ο κύριος, παράνομη η απεργία, 
όµως να που οι εργάτες συνεχίσαν ν’ απεργούνε, 
µες στο σπίτι ανησυχία, καταλάβαν τα εργοστάσια, 
μεγαλώνει η ανησυχία, φέραν γυναικόπαιδα, 
µπρος στις κάµερες θλιμµένα κοριτσάκια άλουστα, 
και κάτι χοντρές µανάδες, κλάμα σαν µοιρολογίστρες, 
κάλεσε ο κύριος συμβούλους, όλοι ήταν σκεπτικοί, 
και να σου ένα πρωί έξω απ’ την κατοικία 
κόσμος είχε μαζευτεί, ήτανε οι απεργοί, 
στήσανε αντίσκηνα, βάλανε µεγάφωνα, 
άρχισαν συνθήματα, µετά µπήκεη μουσική, 
βέβαια η κατοικία πλήρως είχε οχυρωθεί, 
κλείσαν µε παχύ ατσάλι, πόρτες και παράθυρα, 
τάφροι ανοίξανε στους κήπους, καρχαρίες και οξύ, 
µέσα όλα όπως και πριν, τα µαθήµατα οι μικροί, 
ξαπλωμένη η κυρία, και ο κύριος στις δουλειές, 


είχε πέρασμα υπόγειο, να πηγαινοέρχεται, 

έρχονταν και καλεσμένοι, πάρτι κάνανετρανά, 
σ’ ἑνα φέραν τη Μαντόνα, σ’ ένα άλλο τη Μπιγιονσέ, 
κι αυτοί να ξεροσταλιάζουν µες στο κρύο, στη βροχή, 
κι ενώ οι πάντες στην αρχή δήλωναν συμπαράσταση 
ΕΙΜΑΣΤΕ ΟΛΟΙ ΑΠΕΡΓΟΙ κι ἀλλα τέτοια σχετικά, 
άνθρωποι πνευµατικοί μάζευαν υπογραφές, 
συναυλίες διοργανώναν έξω απότις σκηνές, 
όσο ο καιρός περνούσε, χάθηκαν σιγά-σιγά, 
άρχισαν να μιλάνε όλοιγια μετριοπάθεια, 
ΕΙΝΑΙ ΔΥΣΚΟΛΟΙ ΚΑΙΡΟΙ κι άλλα τέτοια σχετικά, 
βγήκε κι ένα ρεπορτάζ, που ΄κανε εντύπωση, 
έδειχνε 9Όχρονο υπάλληλο του κυρίου, 
δούλευε 70 χρόνια για την οικογένεια, 
φύλαγε έναν οπωρώνα, ποτέ δεν έφυγε από ΄κει, 
κιη γυναίκα του µαζί και οι 2 του οι γιοί, 
κι όταν πέθαινε, αυτοί θ’ αναλάμβαναν ευθύς, 
κιο παππούλης κοτσονάτος µόνο επαίνους 
είχενα πει, 
για τον άγιο κύριο του που τον είχε σαν παιδί, 


και για τα 70 χρόνια πήρε δώρο εκλεκτό, 


ΜΠΑΤΛΕΡ ΑΔΕΣΠΟΤΟΣ 


ένα ωραίο ρολογάκιπου ΄χεκι αφιέρωση, 
κλάμα που ΄ριξε ο παππούλης από δίπλα κιη γιαγιά, 
το επόμενο πρωί γκάλοπ βγήκε έγκυρο, 
9090 θεωρούσε την απεργία, άδικη, καταχρηστική, 
το χαβά τους όµως αυτοί, πατριωτικά το πήραν, 
κάποιοι πήγαν στις δουλειές, όχι όµως αρκετοί, 
µέχρι και ο κύριος έχασε τη υπομονή, 
ένα βράδυ τελικά ήρθαν απ’ το πέρασμα 
κάποιοι κύριοι σοβαροί, κάπου τους είχε ξαναδεί, 
µε τον κύριο καθίσαν στο γραφείο καμιά ώρα, 
µετά φύγαν γελαστοί απ’ το πέρασμα και πάλι, 
πού τους είχε ξαναδεί; ΗΤΑΝ ΑΠΟ ΑΠΕΝΑΝΤΙ! 
την επόμενη ηµέρα έληξεη απεργία 
όλοι πίσω στις δουλειέςτους, έληξε η πολιορκία, 
και να πεις ότι ζητούσαν κάτι υπερβολικό, 


αὐξηση 1/2 δουβλόνι και να τρώνε κολατσιό... 


Ο μεγάλος γιός του κυρίου συμµαθήτρια ερωτεύθηκε, 
την κόρη ενός βασιλιά από την Ευρασία, 


καστανή, λίγο κοντούλα, µάτια καταγάλανα, 

και μαθήτρια καλή, ήρεμη, ευγενική 
έλεγξαν το παρελθόν της καιτης οικογένειάς της, 
όλα ήταν άψογα, για κοπέλα µια χαρά, 
αλλά µόνο γι’ αυτό, 

ο μικρός λογοδοσµένος ήτανε από μωρό, 
µετην κόρη του Σ. Αλαμούρα, βασιλιά των σαλαμιών, 
είχανε οι πατεράδες κάνει και συμβόλαιο, 
όταν φτάσουν 21 καιτα 2τα παιδιά 
(ήταν συνομήλικα) 
αρραβώνας θα γινόταν, μυστικός, µα επίσημος, 
και µετά, στα 25, Ιουλίου 17,θα γινότανε ο γάμος, 
μα δεν τα Ἔξερε όλα αυτά ο καηµένος ο μικρός, 
ενώ προετοιμαζόταν για το 19 ραντεβού, 
και απόγευμα Νοέμβρη, ναπου έφτασεη Εύα 
(της πριγκίπισσας τ’ ὀνομα) 
κάθισαν στον 3ο κήπο, µετα ρωμαϊκά αγάλματα, 
αναψυκτικά τους πήγαν, χυμό μάνγκο και παπάγια, 
μα η κουβέντα δεν τραβούσε, 
δεν είχαν τίποτα, να πούνε, 


πίνανε γουλιές χυμό και το άπειρο κοιτούσαν, 


ΜΠΑΤΛΕΡ ΑΔΕΣΠΟΤΟΣ 


τότε πέρασε ο κύριος καθ’ οδόν για το γραφείο, 
έκατσε, να πει ένα γεια, έµεινε 20 λεπτά ! 
είπε για τα σχέδιά του, καλλιέργειες στους πόλους, 
άκουγεη Εύα µαγεμµένη, τον χυμό δεν άγγιζεπια, 
κι όταν έφυγε ο κύριος, ήταν πιο βαριεστηµένη, 
έμοιαζε σαν λυπηµένη, ἠρθανε και τα γλυκά, 
κάτι ιταλικά ταρτάκια µε κομμάτια µανταρίνι, 
έφαγε µια µπουκιά, µετά πάλιτσιµουδιά, 
πρότεινετότε ο µπάτλερ να πηγαίνανε µια βόλτα, 
μα είπε, πως είχε δουλειά, ότι έπρεπε να φύγει, 
τη συνόδεψε ο μικρός στην πύλη, 
στο δωμάτιο πήγε µετά, 
δεν την κάλεσε ξανά, οὖὐτε είπε τ’ ὀνομάτης, 
μοναχά σε κάποιο δείπνο, ρώτησε ο κύριος ξαφνικά, 
τι χε γίνει αυτή η Εύα, «δεν κάνουμε παρέα πια» 


«δεν ήταν στα κυβικά σου» και συνέχισαν να τρων. 


Μα κι κύριος άνθρωπος είναι, 
κι αυτός θέλει να ξεσκάει, 


και γι’ αυτό διοργανώνει ειδικές βραδιές στο σπίτι, 

έρχονται κι άλλοι κύριοι, πλούσιοι και ισχυροί, 
τρώνε, µέχριπου να σκάσουν, µα δεν πίνουνε πολύ, 
δεν μιλάνε, αλλά γκαρίζουν, 
και ουρλιάζουν, δεν γελάν, 
κι όσο για τη διασκέδαση κι αυτή είναι ειδική, 
βλέπουνεσε κάτι οθόνες 100 και βάλε ιντσών, 
ν᾿ αφανίζονται χωριά (που ΄χουν ήδη εκκενωθεί), 
ή άλλες φορές διαλέγουν έναν φουκαρά στην τύχη, 
στο Αφγανιστάν βοσκό, στην Μπολόνια κρεοπώλη 
και ανάλογα τα κέφια του αλλάζουν τη ζωή, 
πήρανε ντελίβερι και τον κάναν σούπερ σταρ, 
παίζει τώρα σεταινίες, µε μοντέλα όλο γυρνά, 
βρήκανε οικογενειάρχη και τον στείλαν φυλακή, 
κι όλο κλαίει και απορεί, πώς να έγινε αυτό, 
μα άλλες φορές βαριούνται, όρεξη δεν έχουν καμιά, 
κάθονται, βλέπουν ταινίες και δεν λἐνετίποτα, 
ξαφνικά πετάει κάποιος «να ΄χαµε ένα σαγανάκι» 
και γεμίζει το δωμάτιο µε πιατέλες σαγανάκια, 


μα αφού φάνε µια µπουκιά, δεν τ’ αγγίζουνε ξανά. 

Το μικρό γιό του κυρίου απαγάγανε άγνωστοι, 
είχε βγει στον 8ο κήπο, µετις τίγρεις καιτα ελάφια, 
ένας κηπουρός τον είδε να ταϊῖζει τα τιγράκια, 
µετά έγινε καπνός, ήταν σαν να µην υπήρξε, 
το επόµενο πρωί έφτασετο μήνυμα, 

2 τόνους µε χρυσάφι, για ν᾿ αφήσουν τον μικρό, 
άρχισε να κλαίει η κυρία, µα ο κύριος ψύχραιμος, 
δεν πήρε αστυνομία, τους δικούς του κάλεσε, 
ήρθαν κάποιοι µε κοστούμια, άλλοι µε παραλλαγή, 
ήταν κι ένας µε μπλουζάκι, μ’ ἑνα βλέμμα παγωμένο, 
µετις ώρες συζητούσαν, 
µια στιγµή δεν σταματούσαν, 
πήγε ο μπάτλερ, να τσιµπήσουν σνακ 
και αναψυκτικά, 
τα ΄καναν µια χαψιά και ζητήσανε και άλλα 
πήρανεοι απαγωγείς, µε φωνή μεταλλική, 
ζήτησε ο κύριος πρώτα να μιλήσει στον μικρό, 
στείλανε αρχείο ήχου, µα τεχνολογίας παλιάς, 
δεν μπορούσαν να το ανοίξουν 


και ζητήσαν πιο καινούργιο, 

τους το ΄στειλαν τελικά, σύντομο, 1 λεπτό, 
ακουγόταν ο μικρός σοβαρός, σαν σε γιορτή, 
μα η φωνούλα φοβισμένη, σπίτι ήθελε να ΄ρθει, 
κι αφού επιβεβαιώσαν, ότι ο μικρός μιλούσε, 
συζητήσεις ξαναρχίσανε, άντε Φτου κι απ’ την αρχή, 
μα ο κύριος ξαφνικά ρώτησε αυτόν µετο μπλουζάκι, 
µίλησεγια 2 λεπτά µε φωνή μεταλλική, 
είπε τα υπέρ καιτα κατά, µετά κάθισε ξανά, 
το βραδάκι φύγανε όλοι, έμεινε ο κύριος μοναχός, 
δεν κοιμήθηκε το βράδυ, στο γραφείο πάνω κάτω, 
το επόμενο πρωί την απόφαση είχε πάρει, 


δεν τον είδαµε ξανά τον μικρό γιό του κυρίου.... 


0 κύριος αγόρασε ένα χωριό στις Άλπεις, 
όχι όµως για να πηγαίνει, µα στον κήπο νατο φέρει, 
στήσανε όλα τα σπίτια, φτάσανε κι οι κάτοικοι, 
έπρεπε εκεί να μένουν, απ’ τον κήπο να µη βγαίνουν, 
κι άμα ο κύριος όρεξη είχετο χωριό να επισκεφτεί, 
έπρεπε όλοι να στηθούνε 


και να κάνουν πως δουλεύουν, 

οιάντρες να κόβουνε ξύλα, οιγυναίκες να απλώνουν 
στο σκοινί τ΄ ασπρόρουχα, και ας ήταν μαύρη νύχτα, 
τα παιδιά µε κατσικάκια να τρέχουν στα λιβαδάκια, 
κι έπρεπε όλοι να φοράνε ρούχα του 19ου αιώνα, 
και µπορεί για έναν µήνα ο κύριος να µην πατούσε 
και µετά κάθε 2 ὦρες να περνούσε απὀ ΄κει, 
κι έπρεπε οι καηµένοι να στέκουν, να περιμένουν 
και τα ρούχα να τσιµπάν, τα λουκάνικα βαρεθήκαν, 
κάποιοι πήγαν, νατο σκάσουν, 
µατους πιάσανε οι φρουροί, 
τους κλειδώσανε στα σπίτια, τους αφήναν νηστικούς, 
µόνο ένας τα κατάφερεν’ αποδράσει απ’ το χωριό, 
έτρεχε στην ερηµιά 2 µερόνυχτα συνεχώς, 
κι όταν έφτασε σε πόλη (τ’ ὀνομά της Μιτσολόγγι), 
έβαλε τα γέλια ο κόσμος µετα ρούχα που φορούσε, 
τι βοήθεια κι αν ζητούσε «κόλπο διαφημιστικό» 
τικι αν τους εκλιπαρούσε 
«ρετι σκέφτονται οι άτιµου 
κι όταν ήρθαν και τον πήραν του κυρίου οι φρουροί, 


όλοιτους χειροκροτήσαν καιτους αποχαιρετήσαν, 

τελικά φωτιά του βάλαν καιτο κάψαν το χωριό, 
Μήλπιζαν, πως θα γλυτώναν, 
το συμβόλαιο ϐ’ ακυρώναν, 
και στις Άλπεις θα επιστρέφαν, τι αθώοι οι καηµένοι, 
είχε ο κύριος δικαίωµα αλλού νατους παραχωρήσει, 
δώρο ήθελε να κάνει σ’ έναν φίλο του σεἴχη, 
που ΄χε άδεια όαση κι ήθελε να τη γεμίσει, 
κι είδανε οι Βεδουίνοι στη ζωή τους 11 φορά, 
ξανθούς κάτοικους στην έρηµο, µατους βάψανε µετά. 


ΥΠΟΣΗΜΕΙΩΣΗ: τα παιδιά αυτών των πρώτων 
ξεκινήσαν νέα φυλή που όρκο ἐδωσειερότον 
κύριο να εκδικηθεί. 


Κιαν ο κύριος χρειαστεί κάτι κάποια στιγµή, 
κορυφαίο θα καλέσει, όποια κι αν είναι η τιµή, 
πονοκέφαλος τον πιάνει,θα φέρει καθηγητή, 
χάλασε ένα από τ’ αμάξια, της ΒΜΥΝ τον αρχηγό, 
θέλεινα διασκεδάσει, τον καλύτερο τενόρο, 
2 λεπτά θα τον ακούσει και θα πει ευχαριστώ, 
κι άμα κάτι αγοράσει (έναν πίνακα ή γλυπτό), 


και θέλει να το παρουσιάσει, 

κορυφαίο ειδικό θα φέρει για ξεναγό, 

3 φορές θα τον διακόψει, φυσικά θα τον διορθώσει, 
και ο άλλοςτι να πει, έτσι απλά θα το βουλώσει, 
μοναχά µια φορά του όρθωσαν ανάστημα, 
µια κοντούλα ιστορικός µε µια φωνή ψιλή, 
επίτόπου έφυγε και το επόµενο πρωί 


του ΄στειλε πίσω το τσεκ σε μικρούλια κομματάκια. 


Καιτο όνοµα του κυρίου δεν το βλέπεις πουθενά, 
ούτε σε εφημερίδες, οὖὐτε σεπεριοδικά. 
συνεντεύξεις μετρημένες, φωτογραφίες ελάχιστες, 
όλοι ακουστά τον έχουν, µα κανένας δεν τον ξέρει, 
τόλμησε ένας εκδότης άρθρο να δημοσιεύσει, 
πού έλεγε αναλυτικά του κυρίου τη ζωή, 
τα περιουσιακά στοιχεία, την κρυφή του ιστορία, 
το επόμενο πρωί προσελήφθη ο εκδότης 
σε περιοδικό του κυρίου μετριπλάσιο μισθό, 
όσο για το περιοδικό, αγοράστηκαν τα τεύχη 
από εταιρία στη Δανία, 10 µόνο τους ξεφύγανε, 


στο εμπόριο κυκλοφορήσαν, τυχεροί όσοι τα πήραν, 

η αξία τους ξεπερνά και αυτή της Μόνα Λίζας, 
μα όσοιτα΄χουν δεν τα δίνουν 
για όλα τα λεφτάτου κόσμου, 


έχουνετα μυστικά του κυρίου στο συρτάρι. 


0 κύριος προσέλαβε έναν ποιητή, 
τη ζωή του για να γράψει, 
παντού τον ακολουθεί κι όλο του υπαγορεύει, 
όµως τελικά τον διώχνει, δεν του άρεσεη δουλειά, 
πήρε έναν νομπελίστα, µα τον έδιωξε κι αυτόν, 
αποφάσισε µετά τη ζωή του µόνος να γράψει, 
µετις ώρες στο γραφείο µπρος στον υπολογιστή, 
όταν έκλεινε δουλειές, ήτανε σκέτο λιοντάρι, 
τιπαράστηµα, φωνές, τρέµανε όσοι τον βλέπαν, 
μα εκεί σαν κοκοράκι που του κόψαν το λειρί, 
πέρασαν 2 βδομάδες και δεν είχεγράψει λέξη, 


το παράτησε τελικά κι έφυγεγια Καναδά. 


Έπαθε ο κύριος µια αδιαθεσία, 


τίποτα το σοβαρό, µα αυτός σοβαρά το πήρε, 

κι απὀ ΄κει που δεν νοιαζόταν 
για αρρώστιες κι ολ’ αυτά, 
πήγε ευθύς στο άλλο άκρο, έγινε υποχόνδριος, 
έπαψε να τρώει κρέας καιτην πίεση όλο µετρά, 
έχει έναν γιατρό µαζί, όπου κι αν πηγαίνει πια, 
και µονάδα κινητή παντού τον ακολουθεί, 
άρχισε δωρεές να κάνει, βιβλιοθήκες, κλινικές, 

σ’ όλες τ’ ὀνομά του δίνει, στα εγκαίνια δεν πατά, 
το ΄ριξε και στη θρησκεία, όχι µια συγκεκριµένα, 
µετον Πάπα κάνει παρέα, πάει όµως και στη Μέκκα, 
έκανε στον Δαλάι Λάμα δώρο βίλα στη Μαγιόρκα, 
να στοχάζεται εκεί για το μάταιο της ζωής, 
έφτιαξε και µια ομάδα από κορυφαίους γιατρούς, 
τοτι κάνουν, κανείς δεν ξέρει, σε υπόγειο εργαστήριο, 
µόνο ο κύριος πηγαίνει, και πηγαίνει συνεχώς, 
και σε υπόγειο στο μέγαρο φτιάξανε δωμάτιο 
µε µια κάψουλα 
από αυτές που ΄χουνε οι αστροναύτες, 
και δεν μπαίνει κανείς εκεί, µόνο ο μπάτλερ καθαρίζει, 


στους τοίχους έχει μονάχα του κυρίου φωτογραφίες, 

2 σεντούκια µε διαμάντια, ράβδους καθαρού χρυσού, 


μα το µέρος τον αγριεύει, γρήγορα το καθαρίζει. 


Έχει ο κύριος σωσίες, όχι 2-3, 100, 
άλλον έχει για γιορτές, άλλον έχει για ταξίδια, 
άλλον έχει για εγκαίνια, άλλον έχει για τις βόλτες, 
μα έχει κι έναν που του μοιάζει 
απ’ τους άλλους πιο πολὺ, 
αν ο κύριος πάθαινε κάτι κι έµπαινετη θέση του, 
δεν θα΄παιρνε κανείς χαμπάρι 
(για ταινία ωραία ιδέα), 
κι από ΄κει που ήταν σωσίας, θα γινόταν αφεντικό, 
κι ακριβώς γι αυτό το λόγο το σωσίατου αυτό 
δεν τον έχειγια όπου κι όπου, 
μα για ειδικές αποστολές, 
πιο πολλά παίρνει απ’ όλους, όλη µέρα αραχτός, 
μα κανείς δεν τον ζηλεύει, τον λυπούνται πιο πολύ 


κι αυτός κάθεται όλο µόνος και τον κύριο μιμείται. 


Μετά από ταξίδι που πήγε στην Τσεχία 

του κύριου του κόλλησε µια έµµονη ιδέα, 
να ενωθεί ξανά η Τσεχοσλοβακία, 
τη σηµαία της χαζεύει, γι’ αυτήν έµαθετα πάντα, 
τα συμβούλια αρχίζει, µε πολιτικούς μιλάει, 
τελικά τα καταφέρνει σελιγότερο από χρόνο, 
µε την ίδια τη σηµαία, µετο ίδιο νόμισμα, 
σαν να πάγωσε ο χρόνος, σαν να πήγαν όλα πίσω, 


2ΗΤΩ Η ΝΕΑ ΤΣΕΧΟΣΛΟΒΑΜΕΙΑ ΙΗ! 


Κι έχει ο κύριος µια έπαυλη 
κάπου στα βουνά κρυμμένη, 
και φιλοξενεί εκεί πέρα βασιλείς, πρωθυπουργούς, 
πουτους διώξανε απ’ τις χώρεςτους, 
που ΄χουν πλέον ξεχαστεί, 
κι επειδή μελαγχολούνε, τα παλιά όταν θυμούνται, 
πρέπεινατους διασκεδάζει, 
να µην χάνουν την ελπίδα, 
και γιορτές διοργανώνει µεγάλες και βασιλικές 
κι όλο βίντεο τους δείχνει απ’ τις δόξες τις παλιές, 


και κουράγιο όλο τους δίνει 

και στην πλάτη τους χτυπά, 
κι αν κανέναν χρειαστεί, απ’ τη λήθη τον τραβά, 
γι αυτό απορεί ο κόσμος «πού τον ξέθαψαν αυτόν;» 


η εξήγηση απλή, µα και τόσο σύνθετη. 


Του καρφώθηκετου κυρίου να κάνει συλλογή, 
σκέφτηκε, τινα συλλέγει και µετά από σκέψη πολλή, 
αποφάσισε να κάνει συλλογή από ἀνά, 
του πήρε 1 βδομάδα, όσα υπήρχανε να βρει, 
γέμισε 2 υπόγεια ως επάνω µε αυτά, 
πήγε κανά 2 φορές και τα χάζεψε λιγάκι, 
μα µια µέρα ξαφνικά διέταξε να την πετάξουν, 


18 κοντέινερ πήγανε στον σκουπιδότοπο. 


Μα δεν είναι όλα δουλειά, κόσμο ο κύριος βοηθά, 
δίνει υποτροφίες σωρό σε παιδιά που έχει πλήξει 
η κοινωνική ανισότητα, δηλαδή είναι φτωχά, 
μα κι αυτά το ξεπληρώνουν το πτυχίο ακριβά, 
γι΄ αυτόν πάνε, να δουλέψουν 3 χρόνια δίχως µισθό 


κι όλο τους υπενθυμίζει, πωςτους σπούδασε αυτός, 

και για ό,τι και αν κάνουν, 
πρέπεινα ρωτήσουν αυτόν, 
θα μετρούσε θετικά τους γονείς τους 
ν᾿ απαρνιούνταν, 
καιτο κάνουνε πολλοί, 
πιο πολλοί απ’ όσοι φαντάζεστε, 


θα µου πείτε πώς, γιατί, είναι δύσκολη η ζωή. 


0 κύριος γεννήθηκε σε πόλη ταπεινή, 
όμοια µε τόσες άλλες, γρήγορα έφυγε απὀ κει, 
όπως ήταν στο λεωφορείο, µόνο αυτός κι ένας παπάς, 
όρκο έδωσε στον εαυτό του, όχι σεκαναν θεό, 
να γυρίσει μοναχά, όταν θα ΄χεγίνει κάποιος, 
πέρασαν κοντά 3 χρόνια, έγινε εκατομμυριούχος, 
πήγε µε µια Μερσεντές, στάθηκε έξω απ’ το σπίτι, 
στραβοκοίταξαν οι γείτονες, 
κι οιγονείς του παγωμένοι, 
δεν κατέβηκε καν, γκάζωσε και έφυγε, 
πέρασαν άλλα 3 χρόνια, δισεκατομμυριούχος πια, 


µετην Μπέντλει του πήγε, είχε βέβαια κι οδηγό, 

κι όχι οδηγό ό,τι κι ό,τι, ξεπεσμένο πρίγκιπα, 
βγήκαν έξω οι γονείς του, βγήκαν και οι γείτονες, 
χάζεψαν λίγοτο αμάξι, χάζεψαν τον οδηγό, 
μα µετά µπήκανε µέσα, δίχως να πούνε κουβέντα, 
απ’ το αμάξι, πήγε, να βγει, το μετάνιωσε τελικά, 
νόημα έκανε στον πρίγκιπα, φύγανε στα γρήγορα, 
πέρασαν άλλα 3 χρόνια, 3ος πλουσιότερος 
πάνω στη µικρή τη γη, 205για μερικούς, 
πήγε µε µια πομπή από ελέφαντες χρυσούς 
(όχι πράγματι χρυσοί, µεχρυσόσκονητους καλύψαν) 
σκόρπιζε απ’ όπου περνούσε διαμάντια και φλουριά, 
τ’ ὀνομά του όλοι φωνάζαν, καμαρώναν οι γονείς, 
είχεπια στο νόηµα µπει, όλοιτους προβλέψιμοι, 
έφτιαξε εργοστάσια, έφτιαξε και σχολεία, 
3 πανεπιστήμια, 6 νοσοκομεία, 

σ’ όλα έδωσε τ’ ὀνομά του, άγαλμα του στήσανε, 
από΄κει που ΄ταν µια πόλη όµοια μ’ όλες τις άλλες, 
έγινε σιγά-σιγά µια πόλη ξεχωριστή, 
κάποιοι βέβαια αντιδράσαν, οιγνωστοί προοδευτικοί, 


για ξεπούλημα µιλήσαν, κάναν και διαδήλωση, 

μα σελίγο και αυτοί γίναν πιο διαλλακτικοί, 
γι’ αναδίπλωση κάναν λόγο, για επανεκτίµηση, 
όλοι είχαν προσληφθεί σ’ εταιρίες του κυρίου, 
κάποιοι κανά δάνειο πήραν, άλλοι κανά κινητό, 
κι όταν το δημοτικό συμβούλιο αποφάσισε µια µέρα 
τ’ όνομα να πάρει η πόλη του μεγάλου της πολίτη, 
πανηγύρισε όλη η πόλη, κι έγινε τρανή γιορτή, 
έφτασε κι ο κύριος μ’ ένα άρμα χρυσαφί 
και το σέρνανε 30 απ’ τους πιο εκλεκτούς πολίτες, 
και ο κύριος σαν θεός, προσιτός και μακρινός 
όλους να τους χαιρετά, κιήταν µόνο η αρχή, 
θα υπήρχαν κι άλλες πόλεις, ίδιες όπως και αυτή, 
για να δώσει τ’ ὀνομάτου, όπως έκανε παλιά 
ένας βασιλιάς αρχαίος, που δεν έζησε πολύ, 
µα του έφυγε η χαρά, κάτι είδε ξαφνικά, 
µες στο γελαστό το πλήθος αγοράκι κατσούφικο, 
το πολύ 10 χρονών, σαν δυσκοίλιος κριτικός, 
όπως τότεπου ΄χε βγάλει ένα µυθιστόρηµα, 
όλοι ύμνους γι’ αυτό γράψαν, όλοιτους πλην ενός, 


που ΄χε ένα περιοδικάκι που δεν διάβαζε κανείς, 

που τον είχαν για τρελὀ, κριτικό χολερικό, 
µα του κόλλησετου κυρίου που τον έθαψε αυτός, 
τιτου έστειλε δωράκια, τιτου πρότεινε δωρεές, 
τίποτα όµως αυτός, ούτε κόµµα δεν πήρε πίσω, 
εβαρέθηκε στο τέλος καιτον άφησε ήσυχο, 
έτσι και µετον μικρό, απὀ εκείνη τη στιγµή 
χάλασεη διάθεση του, αγγαρεία η γιορτή, 
δεν ζητάει και πολλά, όλοι να τον αγαπάν, 


όλα τέλεια να είναι και στο κέντρο τους αυτός. 


ΜΠΑΤΛΕΡ ΑΔΕΣΠΟΤΟΣ 


ΜΙΛΙΝΙ ΑΠΟ Νῶ 


[έμμετρο παραμύθι ενηλίκων] 


Καμιά φορά τον κύριο παραξενιές τον πιάνουν, 
τα κοστούµια του αφήνει και µια παλιοφόρµμα φορά, 
βάζει κάτι ελβιέλες και ένα βρώμικο μπουφάν, 
τα ίδια βάζει και ο μπάτλερ, για την πόλη ξεκινάν, 
μ᾿ ἑνα ΥΓα0 του ’90,που φυλάει στο γκαράζ, 
κάθονται σεκαφενείο κάθονταισε µια γωνιά, 
κάνουνε πως παίζουν τάβλι, κιας µην ξέρουν και οι 2, 
µια ο κύριος κερδίζει, την επόµενη ο μπάτλερ, 
κάνουνε και πως µαλώνουν «ΗΣΥΧΙΑΡΕ ΠΑΙΔΙΑ» 
παρατήρηση τους κάνουν, ησυχάζουνε µετά. 


Άλλοτε άµα έχει ντέρμπι, παν σε προποτζίδικο, 

κάθονται σε µια γωνιά και χαζεύουνετο µατς, 
κύριος µετους γηπεδούχους 
µπάτλερτους φιλοξενούμενους, 
και µαλώνουν μεταξύ τους «ΗΣΥΧΙΑΡΕ ΠΑΙΔΙΑ» 
παρατήρηση τους κάνουν, ησυχάζουνε µετά. 
Μετά πάνε, τρων σουβλάκια, 
ρωτάν για καμιά δουλειά, 
άλλοτε είναι μπογιατζήδες, άλλοτε υδραυλικοί, 
τριγυρνάν καθώς νυχτώνει «μήπως έχετε φωτιά;» 
µπαίνουνε πάλι στο Υ00, επιστρέφουν σιωπηλοί, 
και µετο που φτάνουν σπίτι, μπάνιο κάνουνε ευθύς, 
σαν να φεύγει ένα βάρος, 


µετά για ύπνο πέφτουν ξεροί. 


Είναι ο κύριος και µαικήνας, 
κι απ’ τους πιο σημαντικούς, 
έχει συλλογή έργων τέχνης, βοηθάει μουσικούς, 
χορηγός σ’ ακαδημίες και βραβεύει δημιουργούς, 
μα αυτό που του αρέσει µετην τέχνη πιο πολύ 


είναι ατάλαντους να βρίσκει, 

που κανείς δεν λογαριάζει, 
καινατους αναδεικνύει σε δημιουργούς ολκής, 
Νόμπελ πήρεη Κιτσοπούλου κι απὀ πίσω ήταν αυτός, 
βρήκε στο Μοναστηράκι σκιτσογράφο καψερό 
και µέσα σε 2 µήνες το Παρίσι είχε κατακτήσει, 
έκλαιγε ο καψερός καιτα χέρια του φιλούσε, 
κάπου είδε έναν κομπάρσο, φάτσα συμπαθητική, 
πριν τελειώσει η χρονιά, ήταν πρωταγωνιστής, 
κι απορούσε ο καηµένος, πώς να έγινε αυτό, 
πήρε και μπασκετμπολίστα, 1,40 το πολύ 
και τον έκανε βασικό σε ομάδα του ΝΒΑ, 
βγήκε µέχρικαι ΜΥΡ, ο κοσµάκης απορούσε, 
μα οι δημοσιογράφοι ξέρανε πολύ καλά, 
µετά βρήκε σε ομάδα τοπική, ασήµαντη, 
έναν δόλιο σέντερ φορ, κόντευε πλέον 50, 
µια ζωή στα τοπικά, πλήρωνε, για να τον βάζουν, 
γέλαγαν οι οπαδοί, του πετούσαν µπουκαλάκια, 
εαυτός στα ξαφνικά βρέθηκε στη Μπαρτσελόνα, 
έπαιξε µια σεζόν, βγήκε μάλιστα 1ος σκόρερ, 


αποσύρθηκε µετά, ευτυχής, πετυχημένος. 

Πήγε ο κύριος ταξίδι, τον μπάτλερ πήρε µαζί, 
µια χερσόνησο είχε αγοράσει, το γιατί δεν είχεπει, 
απ’ το ελικόπτερο, είδε έργο θεϊκό, 
ένας ολόκληρος στρατός, αρχιτέκτονες και γλύπτες, 
οικοδόµοι καιτεχνίτες, αλλά και απλοί εργάτες, 
δίναν στη χερσόνησο του κυρίου τη µορφή, 
µετα χέρια απλωμένα, ν᾿ αγκαλιάζει όλη την πλάση, 
και στη δεξιά παλάμη µια πόλη είχε χτιστεί, 
είχε σπίτια, μαγαζιά και θα έμεναν εκεί 
του κυρίου εργαζόµενοι έπειτα από κλήρωση, 
εκλεκτοί 10.000, όνειρο του καθενός, 
και τ’ όνοµα της πόλης του κυρίου τ’ όνομα, 
κι απ’ την άλλη την παλάμη πήγαζε ένας ποταμός, 
φέραν κάθε είδους ψάρια, φέραν ζώα εξωτικά, 
κι έδωσαν στον ποταμό του κυρίου τ’ όνομα, 


κι έγιναν όλα αυτά σελιγότερο από µήνα. 


Πότε-πότε όµως ο κύριοςτις καλές του έχει στιγµές, 


κάποτε έµαθε κατά τύχη, ότι έψαχνε γιαγιά 

το γατάκι της να βρει, που το είχε µια ζωή, 
έδινε και αμοιβή, µιας ζωής οικονομίες, 
να βρεθεί άλλη ζωή, συγκινήθηκε ο κύριος, 
την υπόθεση ανέθεσε στον προσωπικό του ντέτεκτιβ, 
τα ΄χασε στην αρχή αυτός, μαθηµένος ήταν αλλιώς, 
να διαλύει συνωμοσίες, να σώζει πρωθυπουργούς, 
μα να σώσει ένα γατί, ήτανε ανάξιό του, 
όµως σκέφτηκε ο ντετέκτιβ, δεν µπορεί το αφεντικό 
δίχως λόγο να το κάνει, κάτι κρύβεται απὀ πίσω, 
έτσι είναι οι μεγάλοι, δεν μπορείς να καταλάβεις, 
έχουν σκέψη σύνθετη, πήγε, να βρει το γατί, 
παιχνιδάκι ήταν γι’ αυτόν, από κάµερα εκεί δίπλα 
είδε έναν νεαρό που της έδωσε γλυκάκι, 

η γριά άπλωνε ρούχα, χραπ το πήρετο γατάκι, 
δίπλα είχε μηχανάκι, µην τον είδατετο µάγκα, 
όµως κάμερες παντού, να γλυτώσει δεν µπορεί, 
βρήκε τη διαδρομή, έφτασε σε αποθήκη 
απόµερη, ερηµική, βγήκε τότε ένας χοντρός, 
πήρε το μικρό γατί,του ΄δωσε κάτι ψιλά, 


το απόγευµα το ίδιο ήτανε κι αυτός εκεί, 

πλησιάζειτην αποθήκη, απ’ το παράθυρο κοιτά, 
ήξερε, τι θ’ αντικρύσει, έπρεπε όµως να δει, 
σε κλουβιά πλήθος γατάκια και σκυλάκια ένα σωρό, 
δίπλα μηχανές κιµά, κόπηκετη αναπνοή, 
πήρετην αστυνομία, δεν ήρθε όµως κανείς, 
τότε κάλεσε ομάδα μισθοφόρων εκλεκτών, 
την κατάσταση τους είπε, απορήσανε κι αυτοί, 
που ανατρέπαν κυβερνήσεις, 
και πηγαίναν σεπολέµους, 
ν᾿ ασχολιούνται µε γατιά, πράµατα περίεργα, 
σκέφτηκαν όµως µετά, δεν µπορεί το αφεντικό 
δίχως λόγο να το κάνει, κάτι κρύβεται απὀ πίσω, 
κι έτσι κάνανετο ντου, παιχνιδάκι φυσικά, 
καταλάβανετο χώρο µέσα σε δ λεπτά, 
πιάσαν τον υπεύθυνο και 2 αλβανούς εργάτες, 
απορήσανε αυτοί γι αστυνομικούς τους πήραν, 
γελαστός ο υπεύθυνος πήγε, κάτι να τους πει, 
τον ξαπλώσανε στο έδαφος, διώξανετους αλβανούς, 
τα κλουβιά µετά ανοίξαν, τα ζωάκια ελευθερώσαν, 


γέλασαν οι μισθοφόροι, τα ζωάκια τάισαν, 

έψαξε, να βρει οντετέκτιβ το γατάκιτης γιαγιάς, 
ήταν όµως πια αργά, 1-2 µέρες το πολύ 
τα κρατούσανε εκεί, κι είχε πια περάσει μήνας, 
προ πολλού είχε φαγωθεί μετζατζίκι και πατάτες, 
«τιθα κάνουμε μ’ αυτόν;» ρώτησαν οι μισθοφόροι, 
ρώτησε τον κύριο, δεν τον είδε πια κανείς, 
κάποια τα γυρίσαν πίσω στους κυρίους τους παλιούς, 
κάποια τα υιοθέτησαν οι ίδιοι οι μισθοφόροι, 
και όσο για τη γιαγιά στην αυλή της ο ντετέκτιβ 
πήγε κι άφησε γατάκι, όμοιο µετο παλιό, 
και αυτό στην αποθήκη, πήρε µια τέτοια χαρά, 
ούτεπου κατάλαβε, ότι δεν ήταν το ίδιο, 
κιο ντετέκτιβ ένιωσε στην καρδιά του τσίµπημα, 
και ακόµα απορεί, γιατί έγινε αυτό, 
του κυρίου τον σκοπὀ, ποιο ήταν το σχέδιο, 
λύση όµως δεν έχειβρει, ζειµετην αμφιβολία, 
πήρε όµως ένα γατάκι͵, νατο έχει συντροφιά, 


και το έβγαλε ΣΟΥΒΛΑΚΙ, χιούμορ μαύρο κι άραχλο. 


Τις προάλλες ο κύριος πήγε, µια όπερα να δει, 

ήτανε για το Θησέα, έναν ήρωα μυθικό, 
μα ο Περιφήτης ήταν που έµεινε στον κύριο, 
περιβόητος ληστής που τον σκότωσε ο Θησέας, 
έψαξε, γι’ αυτόν να βρει, του ΄χε γίνει εμμονή, 
κορυφαίους φιλοσόφους µάζεψε και ζήτησε 
να βρούνε πηγές καινούργιες 
καιτον μύθο ν’ αλλάξουν, 
γερμανός κλασικιστής βρήκε τελικά τη λύση, 
ανακάλυψε παπύρους στης Λιβύης την έρημο 
του ιστορικού Φινέα που δεν ήξερε κανείς, 
όµως γνήσιοι οι πάπυροι και τα λέγανε αλλιώς, 
σκότωσε ο Περιφήτης τον Θησέα εὐκολα, 
όµως είχε βαρεθεί µια ζωή να΄ναιληστής, 
άφησετο ρόπαλότου, πήρετου νεκρού τη θέση, 
αρχοντόπουλο φαινόταν, αν και κάπως µαλθακός, 
έφυγε για την Αθήνα, αλλά στη διαδρομή, 
πέτυχε άλλους συναδέρφους, φίλοι του ήταν παλιοί, 
τον δεχτήκανε µε γέλια, µα πού να “ἒεραν κι αυτοί, 
κι εκεί πάνω στο μεθύσι απ’ τη µέση τους έβγαλε, 


έφτασε και στην Αθήνα, ο Αιγέας τιχαρά, 

που το γιό του είχε βρει, έναν νέο ρωμαλέο, 
κι όλα αυτά που αποδίδαν στον Θησέα τον θρυλικό, 
γιναν απ’ τον Περιφήτη, έναν ταπεινό ληστή, 
που όταν βρήκε ευκαιρία, έδειξε ικανότητες, 
και το γιό του τον Ιππόλυτο δεν τον έδιωξε ποτέ, 
ήτανε καλός πατέρας, αν και κάπως αυστηρός, 
στους κύκλους των επιστημόνων έγινε κακός χαμός, 
διχαστήκαν στους Θησέους και τους Περιφητικούς, 
και το Περιφητικό είναι πλέον ζήτημα κορυφαίο, 


και κανένας δεν γνωρίζει, πώς ξεκίνησε όλο αυτό.... 


Έχει ο κύριος αδερφό, µα κανένας δεν το ξέρει, 
στο 3οτο υπόγειο πάντοτε είναι κλεισμένος, 
άρρωστος είναι ο καηµένος, πρόβλημα έχει σοβαρό, 
παντού βλέπει νυχτερίδες, στους τοίχους, 
µες στο φαγητό, 
είναι ενοχλητικό να ΄χεις γύρω σου έναν τέτοιο, 
όχιπως άσχηµα περνά, το δωμάτιο σουίτα, 
κι έχει αποκλειστική νοσοκόμα όλη µέρα, 


και παιχνίδια ένα σωρό, και γλυκά και παγωτά, 

κι έναν ειδικό γιατρό, τα χαπάκια να του δίνει, 
μα όσα χρόνια είναι εκεί, µια φορά δεν έχει πάει, 


να τον δει ο κύριος.... 


Ο κύριος και η κυρία παίρνουν διαζύγιο, 
έφυγε από το σπίτι δίχως τίποτα να πάρει, 
γύρισε µε δικηγόρο, κοστουµάτο, νεαρό, 
κάποια πράµατα να πάρει, έστειλε και εξώδικο, 
µετά 2ο και 3ο έστειλε 18, 
βγήκανε και στα κανάλια, συνεντεύξεις δώσανε, 
είπανε, αποκαλύψεις πως θα κάνανε σωρό, 
δικηγόρος του κυρίου, γεροντάκι ήσυχο, 
µε φαλάκρα, κοστουµάκι, πάντα φορά γιλεκάκι, 
πάντοτε χαµογελά, δεν έχει καν κινητό, 
κανονίσανε συνάντηση σε ουδέτερο έδαφος, 
κεντρικό ξενοδοχείο, αίθουσα απόµερη, 
άγρια μπήκε ο νεαρός, µίλαγεγια µια ώρα, 
άκουγε ήρεμα ο παππούς και κρατούσε σημειώσεις, 
κι όταν έφτασε στο τέλος κι έκατσε θριαμβευτής, 


φάκελο έβγαλε ο παππούς κίτρινο, όχι παχύ, 


ΜΠΑΤΛΕΡ ΑΔΕΣΠΟΤΟΣ 


πάνιασε ο κοστουµάτος, η κυρία πιο πολύ, 
σ’ ένα τέταρτο υπογράψαν συμφωνία τελική 
«Ο ΑΝΤΡΑΣ ΤΑ ΠΑΙΔΙΑ ΘΑ ΕΧΕΙ 
ΑΛΛΟ ΠΙΑ ΔΕΝ ΘΑ ΤΑ ΒΛΕΠΕΙ 
Η ΓΥΝΑΙΚΑΚΑΘΕ ΜΗΝΑ ΘΑ ΠΑΙΡΝΕΙ ΕΝΑΠΟΣΟ 
ΘΑ ΤΗΣ ΕΧΕΙ ΚΑΙ ΜΙΑ ΒΙΛΛΑ 
ΕΚΕΙ ΓΙΑ ΝΑ ΚΑΤΟΙΚΕΙ 
ΔΕΝ ΘΑ ΑΝΑΦΕΡΕΙ ΠΙΑ ΤΟ ΟΝΟΜΑ ΤΟΥ ΠΟΥΘΕΝΑ 
ΑΝ ΑΥΤΑ ΠΑΡΑΒΙΑΣΕΙ ΘΑ ΒΡΕΙ ΑΣΧΗΜΟ ΜΠΕΛΑ» 


Κιόσο για τους συνεργάτες είναι περίεργος πολύ, 
δύσκολα τους επιλέγει, µα όταν κάποιον θα διαλέξει, 
θα είναι για µια ζωή, όσο ο κύριος θα ζει, 
εκτός απὀ το δικηγόρο, που τον είδαµε πιο πριν, 
έχει έναν τραπεζίτη, που τον έχει απ’ την αρχή, 
ανθρωπάκι καχεκτικό, τον περνάς για φουκαρά, 
μα όταν είναι για λεφτά, πάειη γλώσσα του ροδάνι, 
και στους υπολογιστές έχει χάκερ εκλεκτό, 

µε κοτσίδα νεαρό, που φορά όλο μπλουζάκια, 


που όλο τρώει καραµέλες, κι όλο βλέπει παιδικά, 

μα υπολογιστή όταν πιάνει, γίνεται άλλος άνθρωπος, 
σπίθες βγάζουνετα μάτια, γίνεται τροµακτικός, 
κι οντετέκτιβ µια απ’ τα ίδια, τον είδαµε και πιο πριν, 
και για την ασφάλειά του έχει µόνο έναν χοντρό, 
µε το ζόρι περπατά, είναι καιλίγο κουτσός, 
μα όταν απειλή φανεί, σαν ελάφι πιλαλά, 
έχει και έναν άλλο που όµως σπάνια τον καλεί, 
ιδιότητα δεν έχει, σύμβουλος είναι ειδικός, 
πιο πολύ σαν σκελετός, πάντοτε ανέκφραστος, 
µετον κύριο καθόταν το πολύ 10 λεπτά, 
κι έφευγε ήσυχα µετά, πιο πολύ σαν µια σκιά, 


κιο κουρέας του ακόµα τον κουρεύει µια ζωή. 


Πάει, αρρώστησε ο κύριος και περίεργη η αρρώστια, 
τίποτα οι γιατροί δεν βρίσκουν, 
μα όλο και χειροτερεύει, 
στο κρεβάτι όλη µέρα, και συνέχεια βάρος χάνει, 
πυρετός τον κατακαίει, στο κεφάλι του φωτιά, 
ο λαιμός του ξεραµένος, βήχει καιτραντάζεται, 


το στομάχι του πονάει, δεν µπορεί να κουνηθεί, 

όλο φάρμακα του δίνουν, µα καμιά διαφορά, 
δίψα ξαφνικά τον πιάνει, 2 μπουκάλια κατεβάζει, 
µετά αρχίζει να ιδρώνει, οιπιτζάµες του µουλιάζουν, 
έχει µείνει πια µισός, τρώει λίγο παγωτό 
καϊμάκι που του άρεσε, µα το βγάζει και αυτό, 
κι αφού οι γιατροί αποτύχαν και σηκώσανε τα χέρια, 
μάγους φέρανε απ’ την Αίγυπτο, απ᾿ τη μακρινή Ινδία, 
τικοκόρια σφάξανε, τι βατράχια στύψανε, 
η αρρώστια πάντα εκεί, να θεριεύει συνεχώς, 
µετά κάλεσαν παπάδες 
όλων των γνωστών θρησκειών, 
όλοιτου εγγυηθήκαν θέση στον Παράδεισο, 
(και οι Βουδιστές ακόµα που παράδεισο δεν έχουν, 
οι Ινδουιστές του τάξαν, πως θα φτιάχνανε γι’ αυτόν) 
κάπως τα πάνω του πήρε, µα ήτανε πρόσκαιρο, 
δεν μπορούσε πια να φάει, όλο πονοκέφαλο, 
έγινε η κάθε µέρα βάσανο πραγµατικό, 
ζήτησετότε να δει όλη την περιουσία του, 
τηλεόραση του φέραν µέσα στο δωμάτιο, 


πέρασαν από µπροστάτου όλες οιεπιχειρήσεις, 


57 


ΘΟΔΩΡΟΣ ΔΗΜΗΤΡΑΚΟΠΟΥΛΟΣ 


οι στρατοί των εργατών, αριθµοί λογαριασμών, 
τα πιο εκλεκτά πετράδια, τα αγάλματα τ’ αρχαία, 

το κεφάλι του κουνούσε, ίσα-ίσα που γελούσε, 

πέθανετο ίδιο βράδυ, και προτού να ξεψυχήσει 


κάτι είπε σιγανά, µα δεν άκουσε κανείς 


«ΦΑΤΟΥΣ ΟΛΟΥΣ» 


Έγινε και η κηδεία, ήταν βέβαια τρανή, 
σε χώρο ιδιωτικό, άγνωστο για το κοινό 
μαυσωλείο είχε στηθεί από καθαρή πλατίνα, 
µέσα είχε κλιματισμό, υγρασίας µετρητή, 
και το φέρετρο χρυσό απ’ τον γλύπτη Κάσσανδρο, 
δίπλα ένας υπολογιστής που΄ναι πάντα ανοιχτός, 
ενηµέρωση να έχει, πὠς παν οι επιχειρήσεις, 
και δεν είναι µόνο αυτό, βάλανε στο μαυσωλείο, 
2 σκυλιά που αγαπούσε, να του κάνουν συντροφιά, 
λίγες ράβδους από ασήμι, μερικές ράβδους χρυσού, 
σε κάδρα φωτογραφίες απ’ όταν ήτανε μικρός, 


ένα χάλκινο µπρελόκ που το είχε απ’ το σχολείο, 

καιτο καταστατικό απ’ την Ί1του εταιρία, 


µια µικρή παρηγοριά στην αιωνιότητα... 


Άνοιξε κι η διαθήκη, 1.100 σελίδες, 
διάβαζε ο συμβολαιογράφος 2 µερόνυχτα και βάλε, 
μα δεν άντεξε στο τέλος και ανέλαβε ο βοηθός, 
οι 2γιοίτου ήταν παρόντες µετην πρώην σύζυγο, 
της είχαν αδυναμία και το ήξερε αυτό, 
πιο πολύ βέβαια ο μεγάλος, όχι τόσο ο μικρός, 
κι όπως άκουγαν, μετρούσαν, τι αφήνει και σεποιον, 
ίδρυμα ήθελε να γίνει και να πάνε όλα εκεί, 
τριμελής επιτροπή θα΄κανε κουμάντο εκεί, 
στα παιδιά κάτι ψιλά καιτις πιο θερµές ευχές, 
πόλεμος τότε ξεσπά, κράτησεγια 10 χρόνια, 
απ’ τη µια τα παιδιά, απ’ την άλλη το ίδρυμα, 
κι όλο εκείνον τον καιρό ξεχασμένος είχε μείνει 
στο έρημο σπίτι ο µπάτλερ, 
ουδείς νοιάστηκε γι’ αυτόν, 
μα αυτός κανονικά στη δουλειά, όπως και πριν, 


ξύπναγε κάθε πρωί 8 παρά τέταρτο, 

έπαιρνε ελαφρύ πρωινό και συγύριζε λιγάκι, 
µετά έβγαινε για ψώνια, λίγα πράγµατα έπαιρνε, 
µετά επιστροφή στο σπίτι͵ κάτι για να µαγειρέψει, 
µετά ξάπλωνε λιγάκι, το απόγευμα στον κήπο, 
να κλαδέψει, να φυτέψει,το γρασίδι να ποτίσει, 
που λιγοστεύει διαρκώς, και δεν είναι µόνο αυτό, 
καταρρέει όλο το σπίτι, µέσα στις ρωγμές οιτοίχοι, 
υγρασία, σπάει το χρώμα, τα υδραυλικά χαλάνε, 
χάλασαν τα ηλεκτρικά, δίχως φως για εβδομάδες, 
και ποντίκια φάνηκαν, φάγανε ένα χαλί 
από το Αφγανιστάν, 2 πίνακες του Ελ Γκρέκο, 
φάκες έβαλε, µα ήταν πονηρά τ’ άτιµα, 
µετά άνοιξε µια τρύπα στης κουζίνας το πάτωμα, 
µέσα ήτανε σεντούκια µε διαμάντια και φλουριά, 
και στο μεταξύ ο μεγάλος µετο ἱδρυμα το ΄χεβρει, 
ενωθήκαν εναντίον του μικρού καιτης μαμάς, 
μόλις µάθαν για σεντούκια, φτάσαν 2 μικροί στρατοί, 
πολεμούσανε 2 ώρες, πολυβόλα, εκρηκτικά, 
ένα άγαλμα αρχαίο πήρεη µπάλα μ’ ολ’ αυτά, 


έδειχνετο Διόνυσο να κρατά ένα τσαμπί, 

κράτησε 20 αιώνες, έτσι τσάµπα να χαθεί, 
κι όλο έρχονταν οµάδες και από τις δύο πλευρές, 
και αρπάζανε ό, τιβρίσκαν, πίνακες ή έπιπλα, 
συσκευές ηλεκτρικές, ρούχα και κοσμήματα, 
µέχριτα κουφώματα έβγαλαν µια µέρα, 
μετακόμισε ο μπάτλερ στο σπιτάκι µες στον κήπο, 
ψΨόφησαν κι όλα τα ζῴα, ψΨόφησαν καιτα πουλιά, 
μοναχά κάτι παγώνια αποµμείναν ζωντανά, 
μα κι εκείνα µαδηµένα, τριγυρνούσανε θλιµµένα, 
συμμµαχήσανε οι γιοί ενάντια στο ίδρυμα, 
φυλακή στείλαν 2 µέλη απὀ την επιτροπή, 
τινα έκανε κι οτρίτος, υπογράφει ανακωχή, 
µετά από λίγες µέρες βρέθηκε φαρμακωμένος, 
έγινε κιη µοιρασιά, 2 χρόνια κράτησε, 
κι έλαχε να πάει ο μπάτλερ µετον κύριο τον μικρό, 
σ’ ένα φορτηγό τον βάλανε πλάι σε κάτι φυτά, 
ήσυχος καθότανε, βαλιτσάκι αγκαλιά, 


και δεν έβλεπετην ώρα ν᾿ αρχίσει τη δουλειά. 

